આંધ્રપ્રદેશમાં દરિયો ખેડવા ગયેલા છ માછીમારો ફસાતા તેઓના મોત થયા છે. તો સમસ્યાને પહોંચી વળવા પૂરતા પ્રમાણમાં એન.ડી.આર.એફની ટીમ પણ તૈનાત કરવામાં આવી છે અને તેઓ દ્વારા બચાવ કામગીરી ચાલી રહી છે. આપને જણાવી દઇએ કે, ઓડિશા સરકારે બુધવારે ગંજમ, પુરી, ખુર્દા, જગતસિંહપુર અને કેન્દ્રપાડા જિલ્લામાં પ્રશાસનને 'તિતલી'ના પ્રભાવમાં આવનારા તમામ સંભવિત ક્ષેત્રોને ખાલી કરાવવા માટે નિર્દેશ આપ્યા છે. ઉલ્લેખનીય છે કે, હવામાન વિભાગ દ્વારા 'તિતલી'ના ગંભીર સ્તર સુધી પહોંચ્યાની સૂચના આપ્યા બાદ મુખ્યપ્રધાન નવીન પટનાયકે આ પાંચ જિલ્લાના જિલ્લા અધિકારીઓને સુનિશ્ચિત કરવા માટે કહ્યુ કે ''કોઇ દુર્ઘટના ના ઘટે.